Pisa isch Hauptstadt vu dr Provinz Pisa und het circa 90.000 Iwohner. Wohrzeiche isch dr als schiefer Turm vu Pisa bechannt Campanile. Näbe ere grosse Universität het au d'Scuola Normale Superiore, d'Elitehochschuel vum italienische Staat, ihr Sitz in Pisa. D'Atmosphäri un Lebendigkeit vu dr Stadt wird vu ca. 40.000 Studente, wo fast d'Hälfti vu dr Iwohner vu Pisa usmache, prägt. Uf dr anderen Site füehrt säll dezue, dass d'Stadt wenn dr Unibetrib rueht, wie usgstorbe wirkt, wil dr grösst Deil vu dr Studente nit iheimisch isch.